Document ID: 31984D0311

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 23ης Μαΐου 1984
περί αποδόσεως από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Προσανατολισμού, στο Ηνωμένο Βασίλειο των ενισχύσεων που χορηγούνται στις οργανώσεις παραγωγών στον τομέα της αλιείας, για το έτος 1982
(Το κείμενο στην αγγλική γλώσσα είναι το μόνο αυθεντικό)
(84/311/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1),
τον κανονισμό (ΕΟΚ) αριθ. 3140/82 του Συμβουλίου της 22ας Νοεμβρίου 1982 περί χορηγήσεως και χρηματοδοτήσεως των ενισχύσεων που παρέχουν τα κράτη μέλη στις οργανώσεις παραγωγών στον τομέα της αλιείας (2), και ιδίως το άρθρο 10 παράγραφος 2,
Εκτιμώντας:
ότι το Ηνωμένο Βασίλειο έχει υποβάλει αίτηση αποδόσεως για το σύνολο των δαπανών που πραγματοποιήθηκαν κατά το έτος 1982 για ενισχύσεις που χορηγήθηκαν υπό τις προϋποθέσεις του άρθρου 6 παράγραφος 1 του κανονισμού (ΕΟΚ) αριθ. 3796/81·
ότι η αίτηση αυτή είναι σύμφωνη με τις διατάξεις του κανονισμού (ΕΟΚ) αριθ. 1273/72 της Επιτροπής της 20ής Ιουνίου 1972 περί των αιτήσεων αποδόσεως των ενισχύσεων που χορηγούνται από τα κράτη μέλη στις οργανώσεις παραγωγών στον τομέα της αλιείας (3) και με τις διατάξεις του κανονισμού (ΕΟΚ) αριθ. 457/72 της Επιτροπής της 2ας Μαρτίου 1972 περί του καθορισμού της έννοιας των διοικητικών εξόδων των οργανώσεων των παραγωγών στον τομέα της αλιείας (4)·
ότι η εξέταση των στοιχείων που υποβλήθηκαν δείχνει ότι καταβλήθηκαν ενισχύσεις ύψους 41 803,65 λιρών στερλινών, σύμφωνα με τις προϋποθέσεις που καθορίζει το άρθρο 6 παράγραφος 1 του κανονισμού (ΕΟΚ) αριθ. 3796/81 και οι λεπτομέρειες εφαρμογής του·
ότι, κατά συνέπεια, το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Προσανατολισμού, πρέπει να αποδώσει το 50 % του ποσού αυτού, ήτοι 20 901,83 λίρες στερλίνες ·
ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων επί των χρηματοδοτικών θεμάτων, και ιδίως επί των διαθεσίμων χρηματοδοτικών μέσων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η συνδρομή του Ευρωπαϊκού Γεωργικού Ταμείου Προσανατολισμού και Εγγυήσεων, Τμήμα Προσανατολισμού, στις δαπάνες που πραγματοποιήθηκαν από το Ηνωμένο Βασίλειο κατά το έτος 1982 για τις ενισχύσεις των οργανώσεων των παραγωγών στον τομέα της αλιείας καθορίζεται στο ποσό των 20 901,83 λιρών στερλινών.
Άρθρο 2
Η απόφαση αυτή απευθύνεται στο Ηνωμένο Βασίλειο.
Βρυξέλλες, 23 Μαΐου 1984.

Labels: 18
15
5
6